Diari Oficial de la Generalitat Valenciana


Sumari del DOGV 5966, del 03-03-2009 (2009/2479)

RESOLUCIÓ de 20 de febrer de 2009, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució de 15 de gener de 2008, per la qual es convoquen ajudes dirigides a empreses (creació d'empreses de base tecnològica, investigació i desenvolupament tecnològic per a PIME i grans empreses) per als exercicis 2008 i 2009 (DOCV núm. 5.683, de 18.01.2008).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5966

Data del DOGV
:   03-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2479


Data del document
:   20-02-2009

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * recerca i desenvolupament
    * fundació de l'empresa
    * ajuda pública
    * petita i mitjana empresa
    * investigació en l'empresa
    * suport econòmic
    * ajuda a les empreses
    * gran empresa
    * investigació industrial
    * investigació aplicada
    * nova tecnologia

RESOLUCIÓ de 20 de febrer de 2009, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució de 15 de gener de 2008, per la qual es convoquen ajudes dirigides a empreses (creació d'empreses de base tecnològica, investigació i desenvolupament tecnològic per a PIME i grans empreses) per als exercicis 2008 i 2009 (DOCV núm. 5.683, de 18.01.2008). [2009/2479]  
Després de la publicació de la Resolució de 15 de gener de 2008, de la presidenta de l'IMPIVA, per la qual es va convocar el Programa de Creació d'Empreses de Base Tecnològica, el Programa d'Investigació i Desenvolupament Tecnològic per a Pime i el Programa d'Investigació i Desenvolupament Tecnològic per a Grans Empreses per als exercicis 2008 i 2009 (DOCV núm. 5.683, de 18.01.2008), s'han dictat disposicions que afecten el marc normatiu sobre ajudes estatals: d'una banda s'ha derogat el Reglament relatiu a l'aplicació dels articles 87 i 88 del Tractat CE a les ajudes estatals a les xicotetes i mitjanes empreses núm. 70/2001, al qual s'havien d'ajustar el Programa de Creació d'Empreses de Base Tecnològica i el Programa d'I+D per a Pime; i d'altra banda, la Comissió Europea ha aprovat un nou marc temporal amb mesures addicionals d'ajuda estatal que els estats membres poden utilitzar temporalment a fi de pal·liar les dificultats que tenen actualment algunes empreses per a accedir al finançament i fomentar inversions dirigides a aconseguir objectius mediambientals.   
Així mateix, s'ha procedit a l'aprovació del pressupost de l'anualitat 2009, per la qual cosa és procedent publicar la dotació pressupostària dels programes inclosos en la convocatòria esmentada.  
En virtut d'això anterior, i de conformitat amb el que s'ha disposat en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, resolc:  
1. Fer pública la dotació pressupostària per a 2009 dels programes convocats per Resolució de 15 de gener de 2008, de la presidenta de l'IMPIVA, en els següents termes:  
Programa d'Investigació i Desenvolupament Tecnològic per a Grans Empreses: 5.000.000 d'euros.  
Programa d'Investigació i Desenvolupament Tecnològic per a PIME: 85.745.576 d'euros  
Programa de Creació d'Empreses de Base Tecnològica: 1.350.000 euros  
A càrrec de la següent línia pressupostària:   
T6722000 02.471.493 euros  
2. Modificar íntegrament l'article 2, Marc normatiu, en la forma que s'indica a continuació:   
«Les ajudes recollides en la present resolució es concediran d'acord amb el que establixen:  
- L'Ordre de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA).   
- La Llei 38/2003, de 17 de novembre, General de Subvencions, i disposicions de desplegament.  
- El Decret Legislatiu de 26 juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
- El Reglament CE núm. 1.083 del Consell, d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, el Fons Social Europeu i el Fons de Cohesió, i el Reglament CE núm. 1.828/2006 que fixa les seues normes de desplegament i la resta de normativa sobre fons estructurals.   
- L'Ordre EHA/524/2008, de 26 de febrer, per la qual s'aproven les normes sobre les despeses subvencionables dels programes operatius del Fons Europeu de Desenvolupament Regional i del Fons de Cohesió.   
- El marc de competència serà el que s'indica a continuació:  
· La concessió de les ajudes del Programa d'I+D per a PIME i del Programa de Creació d'Empreses de Base Tecnològica quedarà supeditada a l'aprovació per la Comissió Europea del Règim Valencià d'Ajudes Davant la Crisi 2009-2010 (Ajuda d'Estat N 73/2009), de conformitat amb el que disposa la Comunicació de la Comissió - Marc temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera (DO C 16, de 22.01.2009). Les ajudes emparades en este Marc temporal només podran ser atorgades fins al 31 de desembre de 2010.  
· Les ajudes previstes en el Programa d'I+D per a Grans Empreses s'acullen al Règim d'Ajudes de Foment de la I+D+i (Ajuda d'Estat N 233/2007 - Espanya; C(2008)1296) de conformitat amb el que s'ha disposat en els articles 87 i 88 del Tractat de la Unió Europea i el que s'ha establit en el Marc comunitari sobre ajudes estatals d'investigació i desenvolupament i innovació (DOUE C 323/01, de 30.12.2006) i tota altra normativa comunitària relativa a determinats sectors.  
- Qualsevol altra normativa que per la matèria hi fóra d'aplicació.»  
3. Modificar l'article 4, Beneficiaris, incorporant un nou apartat la redacció del qual es transcriu a continuació:  
«9. Així mateix, no podran obtenir la condició de beneficiari:  
a. En els programes de creació d'empreses de base tecnològica i investigació i desenvolupament tecnològic per a PIME:  
- Els sol·licitants que tinguen la consideració d'empresa en crisi abans de l'1 de juliol de 2008, d'acord amb el que es definix en l'apartat 7 de l'article 1 del Reglament (CE) núm. 800/2008, de la Comissió de 6 d'agost de 2008, pel qual es declaren determinades categories d'ajuda compatibles amb el mercat comú, en aplicació dels articles 87 i 88 del Tractat (Reglament General d'Exempció per Categories).   
- Els sol·licitants d'ajudes per a l'exportació o per a afavorir productes nacionals en detriment dels importats.  
- Els sol·licitants que estiguen actius en el sector pesquer, en el sector agrícola de producció primària o en la transformació i comercialització de productes agrícoles (sempre que la quantitat d'ajuda es fixe basant-se en el preu o la quantitat de productes comprats pels productors primaris o que posen al mercat les empreses concernents, o que l'ajuda estiga condicionada a ser parcialment o totalment als productors primaris).   
b. En el Programa d'I+D per a Grans Empreses:  
Els sol·licitants que reunisquen les condicions d'empresa en crisi d'acord amb el que es definix en les directrius comunitàries sobre ajudes estatals de salvament i de reestructuració d'empreses en crisi (DO C 244, de 01.10.2004).»  
4. Modificar l'article 6, apartat 4, Termini de presentació de sol·licituds, prorrogant el termini de presentació de sol·licituds per a l'exercici 2009 fins al 10 de març de 2009, inclusivament.  
5. Modificar l'apartat b) de l'article 7, Projectes plurianuals, en els termes indicats a continuació:  
«b) La sol·licitud de l'ajuda haurà de presentar-se per a cada una de les fases en l'exercici en què s'executarà, sense que la concessió d'ajuda per a una d'estes condicione la de futures fases. En tot cas, podran considerar-se els justificants de despeses i pagament emesos amb posterioritat al període d'elegibilitat de despeses de l'exercici anterior o al termini que així s'indique en les instruccions de justificació.»  
6. Incorporar en l'article 8, Concessió de les ajudes, un nou paràgraf en els termes indicats a continuació:  
«Prèviament a la concessió de les ajudes previstes en el Programa d'I+D per a PIME i el Programa de Creació d'Empreses de Base Tecnològica, es trametrà una comunicació a les entitats o empreses amb proposta de subvenció, a l'efecte que estes presenten una declaració responsable sobre:  
- Totes les ajudes de minimis rebudes en l'exercici fiscal en curs i en els dos anteriors, en la qual s'indique si s'han rebut per als mateixos costos o no que l'ajuda proposada.  
- Totes les ajudes a l'empara del Marc temporal comunitari d'ajudes estatals (DO C 16, de 22.01.2009) rebudes des de l'1 de gener de 2008.  
- Altres ajudes compatibles o altres formes de finançament comunitari rebudes per als mateixos costos subvencionables.»  
7. Substituir l'apartat n) de l'article 10, Obligacions dels beneficiaris, relatiu a les normes sobre acumulació d'ajudes pel que s'indica a continuació:  
«n) Comunicar a l'IMPIVA altres ajudes públiques o privades que hagueren obtingut o sol·licitat. En cas de concurrència amb altres ajudes, s'aplicaran les normes d'acumulació que determine la normativa comunitària.  
En els projectes presentats al Programa d'I+D PIME i al Programa de Creació d'Empreses de Base Tecnològica s'aplicarà la regla d'acumulació del Marc temporal comunitari d'ajudes estatals, apartat 4.7 (DO C 16, de 22.01.2009) s'aplicaran els següents principis:  
- No podran acumular-se ajudes de minimis per als mateixos costos subvencionables.  
- Les ajudes de minimis rebudes per a distints costos subvencionables així com les rebudes a l'empara del Marc temporal (DO C 16, de 22.01.2009) des de l'1 de gener de 2008 es podran acumular fins a un import de 500.000 euros fins a 2010.  
- Altres ajudes compatibles o altres formes de finançament comunitari concedides per als mateixos costos subvencionables podran acumular-se sempre que no se superen les intensitats màximes fixades en els reglaments d'exempció o en les directrius aplicables.   
En els projectes presentats al Programa d'I+D per a Grans Empreses, la suma d'estes no podrà superar el límit més favorable segons la normativa aplicable a cada una de les ajudes. Quan s'acumulen amb ajudes de minimis no podran superar-se els límits establits per a les ajudes a la I+D en el Marc comunitari sobre ajudes estatals d'investigació i desenvolupament i innovació, DO C 323, de 30.12.2006.»  
8. Modificar l'article 12 de la convocatòria, Pagament de les ajudes, incorporant a continuació de la redacció vigent el paràgraf que s'indica a continuació:  
«De conformitat amb el que s'establix en la Llei de Pressupostos de la Generalitat per a 2009, l'IMPIVA podrà anticipar el pagament de fins un 40% de l'ajuda per a transferències corrents i un 15% per a transferències de capital, després de la presentació prèvia d'aval bancari per la quantia anticipada; l'aval haurà de constituir-se, d'acord amb la normativa vigent, en els serveis territorials de la Conselleria d'Economia, Hisenda i Ocupació de la Generalitat. Els percentatges mencionats podran modificar-se a l'alça després de l'acord previ del Consell.»  
9. Modificar de l'annex de la convocatòria el Programa d'Investigació i Desenvolupament Tecnològic per a Grans Empreses, incorporant en l'apartat Tipus d'ajuda la frase que seguix, a continuació de la redacció vigent:  
«En estos casos la intensitat es determinarà per a cada beneficiari.»  
10. Modificar de l'annex de la convocatòria el Programa d'Investigació i Desenvolupament Tecnològic per a Grans Empreses i el Programa d'Investigació i Desenvolupament Tecnològic per a PIME, en el sentit de substituir l'apartat 4 d'ambdós programes relatiu a costos subvencionables pel següent text:  
«4. Recursos humans. Les despeses del personal (cost salarial brut d'investigadors, tècnics i personal auxiliar) en la mesura en què estiguen dedicats al projecte d'investigació.»  
11. Modificar de l'annex de la convocatòria el Programa d'Investigació i Desenvolupament Tecnològic per a PIME i el Programa de Creació d'Empreses de Base Tecnològica, en el sentit de substituir la vigent redacció de l'apartat Tipus d'ajuda d'ambdós programes per la següent:  
«Subvenció a fons perdut calculada en percentatge sobre els costos subvencionables amb un màxim del 60%.  
L'import màxim d'ajuda per beneficiari serà de 500.000 euros fins a l'exercici 2010, de conformitat amb el Marc temporal comunitari d'ajudes estatals (DO C 16, de 22.01.2009), sense perjudici que la Comissió del Programa establisca un límit inferior per a la present convocatòria per beneficiari o projecte.»  
12. La present resolució entrarà en vigor el dia de la data.  
València, 20 de febrer de 2009.- La presidenta de l'IMPIVA: Belén Juste Picón.